Navodilo za delo od 30. 3. do 3. 4. 2020 za NARAVOSLOVJE 6. razred

Pozdravljeni! Smo že v pomladi, pa je še mraz in piha burja.

Kako vam uspevajo rastline? Ponovimo:

Glede na število kličnih listov, razdelimo semenke ali cvetnice na enokaličnice in dvokaličnice.

Katere rastlinske organe imajo semenke? (korenine, steblo, liste in cvetove)

Postopno bomo spoznavali organe. Danes začnemo s KORENINO.

1. V učbeniku preberi stran 74 in 75 ter polovico 76!

Zapis v zvezek: RASTLINSKI ORGANI (čez dve vrstici)

KORENINA (čez eno vrstico)

1. Korenina je osnovni rastlinski organ.

2. Korenina se razvije iz zasnove za korenino v kalčku ali zarodku. Je podzemni rastlinski organ, ki nima listov ne popkov.

3. Koreninski sistem *– preriši iz učbenika in označi glavno in stranske korenine!*

4. Vrste korenin: - prave korenine (zrastejo vedno iz koreničice zarodka, značilne za dvokaličnice) To so: razvejena korenina (pri fižolu), koren = odebeljena glavna korenina (pri korenčku) in gomolj = odebeljena stranska korenina (pri dalji)

- nadomestne ali neprave korenine (zrastejo iz lista ali stebla, značilne za enokaličnice) To so: šopaste korenine, oporne, oprijemalne, sesalne, zračne in korenine potaknjencev.

5. Zgradba korenine. *Če imaš doma korenček, ga prereži po širini in dolžini ter opazuj notranjost!* Nariši prečni prerez korenčka in označi dele – učbenik st 75! Koliko žil ima?

6. Korenine rastejo, se daljšajo samo na koncu korenin, imenovanem koreninski vršiček.

Ta ima tri glavne dele: - prevajalni del z žilo

* Srkalni del s koreninskimi laski
* Rastni del, ki ga varuje koreninska čepica.

7. Naloge korenin: - srkajo ali črpajo vodo in raztopljene mineralne snovi

- pritrjajo rastlino v tla

- shranjujejo rezervne snovi (hrano) za razvoj nadzemnih delov

- s korenino se lahko rastlina nespolno razmnožuje.

*Toliko za ta teden. Kar je označeno z modro, prepiši v zvezek!*

*Za utrjevanje pa še delovni list (priloga- natisni ali prepiši), ki ga lahko tudi pobarvaš in tudi sam narišeš. Spomni se na ekskurzijo v Volčji Potok in na prezračevalne korenine močvirske ciprese, oprijemalne korenine bršljana in zračne korenine orhidej.*

Lep teden in uspešno delo. Ostanite zdravi!

Vaša učiteljica naravoslovja, Vilma SB

Delovni list: Oglej si vrste korenin, zapiši primer rastline in izpolni tabelo! /lahko tiskaš ali preriši tabelo, če nimaš tiskalnika/

|  |  |  |  |
| --- | --- | --- | --- |
| Ime rastline | Korenine (vrste) | Naloga | Skica ali slika |
| MONSTERA | Zračne korenine | Sprejemajo vodo iz zraka, včasih dajejo tudi oporo | TIPI NEPRAVIH KORENIN |
|  | Koren |  |  |
| Bela omela  (raste na drevesu) | Sesalne korenine |  |  |
|  | Oporne korenine |  | Kukorica, gyökér. Gyökér, closeup, kukorica. |
|  | Oprijemalne korenine |  |  |
|  | Korenine potaknjencev | Korenine se razvijejo iz stebla ali lista. Toko se rastlina nespolno razmnožuje |  |
| koruza | Šopaste korenine |  |  |

<https://folio.rokus-klett.si/?credit=DN6UC&pages=20-21> (stran za pomoč)